
2026. gada 29. septembrī			      	     		                             Nr. 527
								               (protokols Nr. 13, 12. p.)

Par nekustamā īpašuma Rēzeknes ielā 1, Murmastienē, nodošanu bezatlīdzības lietošanā Sauszemes spēku Mehanizētajai kājnieku brigādei mācību “NAMEJS 2026” laikā 

2026. gada 7. septembrī Madonas novada pašvaldībā saņemts Varakļānu apvienības pārvaldes ierosinājums Nr. VAR/1.3/26/178, Sauszemes spēku Mehanizētās kājnieku brigādes (SzS MKBde) 2026. gada 17. augusta iesniegums Nr. 2/4/133 un 2026. gada 18. septembra vēstule/precizējums Nr. 2/4/145 ar lūgumu visaptverošo valsts aizsardzības mācību “NAMEJS 2026” ietvaros nodrošināt mācībās iesaistītā personāla izmitināšanu pašvaldības nekustamajā īpašumā Rēzeknes ielā 1, Murmastienē, Murmastienes pagastā, Madonas novadā - bijušās Murmastienes skolas ēkā.
Ēkas izmantošanu SzS MKBde lūdz nodrošināt, noslēdzot savstarpēju vienošanos, kurā paredzēts, ka SzS MKBde sedz tikai ēkas faktiskās izmantošanas laikā patērēto komunālo pakalpojumu izmaksas atbilstoši skaitītāju rādījumiem vai pakalpojumu sniedzēju aprēķiniem, kā arī atbrīvot no ēkas nomas maksas.
Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu publiskas personas mantu drīkst nodot bezatlīdzības lietošanā valsts pārvaldes uzdevumu pildīšanai un valsts aizsardzības nodrošināšanai. Šā panta trešā daļa nosaka, ka publiskas personas mantu nodod bezatlīdzības lietošanā, par to pieņemot lēmumu, kā arī, sestā daļa nosaka, ka pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.
Pamatojoties uz likuma „Pašvaldību likums” 10. panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5. punktu, trešo un sesto daļu, ņemot vērā 16.09.2026. Attīstības komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. [bookmark: _Hlk240292588]Nodot bezatlīdzības lietošanā Latvijas Republikas Nacionālo bruņoto spēku Sauszemes spēku Mehanizētajai kājnieku brigādei Madonas novada pašvaldības nekustamā īpašuma Rēzeknes ielā 1, Murmastienē, Murmastienes pagastā, Madonas novadā (kadastra Nr. 7078 004 0296) nedzīvojamās telpas, visaptverošo valsts aizsardzības mācību “NAMEJS 2026” norises ietvaros personāla izmitināšanai.
1. Līgumu par nekustamā īpašuma nodošanu bezatlīdzības lietošanā ar Latvijas Republikas Nacionālo bruņoto spēku Sauszemes spēku Mehanizēto kājnieku brigādi noslēgt par laika posmu no 2026. gada 30. septembra līdz 2026. gada 5. oktobrim.
1. Noteikt, ka Sauszemes spēku Mehanizētā kājnieku brigāde atbrīvojama no telpu nomas maksas, taču tā sedz nekustamā īpašuma faktiskās izmantošanas laikā patērēto komunālo pakalpojumu (elektroenerģija, ūdensapgāde un kanalizācija u.c.) izmaksas atbilstoši skaitītāju rādījumiem vai pakalpojumu sniedzēju aprēķiniem.
1. Uzdot Nekustamā īpašuma pārvaldības un teritoriālās plānošanas nodaļas speciālistam sagatavot un noslēgt līgumu ar Latvijas Republikas Nacionālo bruņoto spēku Sauszemes spēku Mehanizēto kājnieku brigādi par telpu nodošanu bezatlīdzības lietošanā.
1. Uzdot Madonas novada pašvaldības Finanšu nodaļas attiecīgajam speciālistam 10 (desmit) darba dienu laikā pēc mācību beigām sagatavot un nosūtīt Sauszemes spēku Mehanizētajai kājnieku brigādei rēķinu par faktiski patērētajiem komunālajiem pakalpojumiem.
     


Domes priekšsēdētājs							A. Lungevičs

